Սիրելի հայրենակիցներ,

շնորհավորում եմ բոլորիդ Աշխատանքի օրվա կապակցությամբ։ Մայիսի մեկն ավանդաբար նշվում է որպես աշխատավորների տոն։ Լինի բանվոր,հացթուխ, թե պետական պաշտոնյա` այս տոնը նրանցն է, ովքեր իրենց ամենօրյա քրտնաջան աշխատանքով նպաստում են մեր երկրի առաջընթացին: Շնորհավորում եմ բոլոր ուսուցիչներին,կրթական,սոցիալական,առողջապահական ոլորտի աշխատողներին,իրավապահ համակարգի ներկայացուցիչներին` աշխատասեր և աշխատավոր յուրաքանչյուր մարդու: Իհարկե մեծ գնահատանքի է արժանի ցանկացած աշխատանք, իսկ մեզ` հայերիս համար դարեր շարունակ աշխատանքը եղել է կենսակերպ: Մենք ունեցել ենք տաղանդավոր գիտնականների, հաջողակ ձեռներեցների, շնորհալի նկարիչների, երաժիշտների ու գրողների, լավ արհեստավորների և հողագործների սերունդներ: Լինենք ժառանգը մեր նախնիների տաղանդի, կարողությունների և հմտությունների, լինենք հայրենիք արարող հասարակություն, հայրենիքը շենացնող հասարակություն: Կրկին շնորհավորում եմ բոլորիս` լիահույս լինելով, որ մեր երկրի զարգացմանը զուգահեռ` մոտ ապագայում կկրճատվի նաև աշխատանք փնտրողների թիվը: Մաղթում եմ Ձեզ խաղաղ և ստեղծագործ աշխատանք` հանուն Ձեր ընտանիքների և մեր երկրի բարօրության: